കാവാലം രംഭ

നാടൻ പാട്ട് ഗായികയായിരുന്നു കാവാലം രംഭ (മരണം : 5 ഫെബ്രുവരി 2015).  കുട്ടനാട്ടിലെ കാർഷിക പാട്ടുകളായ ഞാറ്റുപാട്ട്‌, ചക്രപ്പാട്ട്‌, കൊയ്‌ത്തുപാട്ട്‌, അമ്മാനം,  കോലംതുള്ളൽപാട്ട്, മരമുടിയാട്ടം, വഞ്ചിപ്പാട്ട്, നടിച്ചിൽപാട്ട്, തെയ്യാട്ടം എന്നീ വിഭാഗങ്ങളിൽപെടുന്ന നാടൻപാട്ടുകളുടെ  വലിയ ശേഖരത്തിന്റെ ഉടമയായിരുന്നു. 
ജീവിതരേഖ
നാല്പതിൽ ചിറയിൽ നാണു - അച്ചാര ദമ്പതികളുടെ മകളായിരുന്നു. 1999ലെ വാമൊഴി വഴക്കം പരിപാടിയിലൂടെ കാവാലം നാരായണപ്പണിക്കരാണ് കാവാലം രംഭയെന്ന കലാകാരിയെ അവതരിപ്പിച്ചത്. കുരുന്നുകൂട്ടം എന്ന നാരായണപ്പണിക്കരുടെ കലാവേദിയിൽ സജീവമായി പ്രവർത്തിച്ചു. നാടൻ കലാരൂപങ്ങളായ മുടിയാട്ടം, തെയ്യാട്ടം, കോലംതുള്ളൽ എന്നിവയിലും പ്രാവീണ്യമുണ്ടായിരുന്നു. ചങ്ങനാശ്ശേരി നവജീവൻ ട്രസ്റ്റിൽ വച്ച 2015 ൽ അന്തരിച്ചു.അവിവാഹിതയായിരുന്ന അവരുടെ ജഡത്തിൽ സഹോദരപുത്രനാണ് അന്ത്യകർമ്മങ്ങൾ ചെയ്തത്.http://m.dailyhunt.in/news/india/malayalam/kerala-kaumudi-epaper-kaumudi/kavalam-rambha-arangozhinyu-newsid-36046740
പുരസ്കാരങ്ങൾ
ഫോക് ലോർ അവാർ‌ഡ്(2005)
ചാവറ അവാർഡ്
കുട്ടനാട് പൈതൃകം അവാർ‌ഡ് 
അവലംബം

വർഗ്ഗം:നാടൻപാട്ടുകാർ
വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ഫെബ്രുവരി 5-ന് മരിച്ചവർ